Informacija pristatymui gestų kalba

**Įstaiga:** Prezidento Jono Žemaičio gimnazija

# 1 video: Apie gimnaziją

Prezidento Jono Žemaičio gimnazija- vienintelė gimnazija Raseinių mieste. Mokykla įkurta 1966 metais. Šiuo metu joje mokosi apie 430 mokinių, dirba 40 mokytojų. Mokiniams pedagoginę pagalbą teikia psichologas, socialinis pedagogas, karjeros specialistas, bibliotekininkas ir sveikatos specialistas.

Pagrindinis mūsų tikslas – ugdyti savarankišką, kūrybingą ir atsakingą asmenybę, kuri gebėtų prisitaikyti prie šiuolaikinės visuomenės iššūkių ir aktyviai dalyvautų jos gyvenime.

Stengiamės kurti saugią, atvirą ir augančią bendruomenę, kur kiekvienas jaustųsi vertinamas ir priimtas.

# 2 video: Ugdymas ir kitos paslaugos

Prezidento Jono Žemaičio gimnazijoje mokiniai mokosi pagal pagrindinio ugdymo antros dalies ir vidurinio ugdymo programas.

Trečioje ir ketvirtoje gimnazijos klasėse ugdymas organizuojamas pagal individualius mokinių pasirinkimus. Kiekvienas mokinys gali pasirinkti mokomuosius dalykus, kurie jam svarbūs būsimiems studijų ar karjeros planams.

Gimnazijoje taip pat vykdomas neformalusis švietimas. Mokiniai gali lankyti įvairius būrelius, dalyvauti projektuose, savanoriauti, kurti mokinių savivaldą, prisidėti prie renginių organizavimo ir bendruomenės veiklų.

Mokiniui, kuriam reikia papildomos pagalbos mokantis, gali būti taikomos individualizuotos arba pritaikytos ugdymo programos.

Mokiniai, kuriems priklauso socialinė parama, nemokamą maitinimą. Pagal mokinių poreikius organizuojamas pavėžėjimas į gimnaziją.

# 3 video: Kontaktai ir bendravimas

Jeigu turite klausimų dėl priėmimo į gimnaziją, dokumentų, ugdymo organizavimo ar renginių, kviečiame kreiptis į gimnazijos administraciją. Tai galima padaryti keliais būdais: paskambinus bendruoju telefonu **+370 428 51 969**, parašius el. paštu: **info@raseiniugimnazija.lt** arba atvykus į gimnaziją darbo valandomis adresu **Kalnų g. 3, Raseiniai**.

Administracija dirba pirmadieniais–ketvirtadieniais nuo 8.00 iki 17.00 valandos, penktadieniais darbo laikas sutrumpintas iki 15.45. Pietų pertrauka nuo 12.00 iki 12.45.

Dėl klasės reikalų – pavyzdžiui, pažymių, elgesio, pamokų ar kito asmeninio klausimo – reikia kreiptis į klasės vadovą. Su klasių vadovais bendraujama per elektroninį dienyną. Tai pagrindinis būdas susisiekti, susitarti dėl susitikimo ar aptarti svarbius klausimus. Suderinus per elektroninį dienyną, galima su klasės vadovu susitikti gyvai, pasikalbėti telefonu arba susiekti vaizdo skambučiu.

Informaciją apie gimnazijos veiklą skelbiame interneto svetainėje. Socialiniuose tinkluose, pavyzdžiui, „Facebook“, „Instagram“, skelbiame naujienas, kvietimus, tačiau tai ne oficiali bendravimo priemonė.

# 4 video: Svetainės struktūra ir ką joje rasite

Svetainės adresas: [**www.raseiniugimnazija.lt**](http://www.raseiniugimnazija.lt)**.**

Skiltyje „**Naujienos**“ skelbiami visi gimnazijos bendruomenei aktualūs pokyčiai – atnaujinti dokumentai, prasidėję projektai, planuojami renginiai, skelbimai ar kvietimai. Visa svarbiausia informacija pateikiama nuosekliai, laikantis principo: jei įvyko pokytis – apie jį informuojama naujienose.

Skiltyje „**Administracinė informacija**“ publikuojama visa privaloma valstybinių įstaigų veiklos organizavimo informacija.

Skiltyje „**Dokumentai**“ kaupiami visi oficialūs gimnazijos dokumentai – planai, tvarkos, ataskaitos ir kita svarbi informacija. Tai pagrindinė įstaigos dokumentacijos vieta, kurioje veikia paieška pagal pavadinimą ar raktažodžius.

Skiltyje **„Struktūra ir kontaktinė informacija“** nurodyti gimnazijos darbuotojai – jų pareigos ir kontaktai. Tai padeda greitai suprasti, į ką kreiptis dėl konkrečių klausimų.  
  
Skiltyje „**Projektai**“ pateikiami visų vykdomų projektų aprašymai – tikslai, trukmė, gautas finansavimas ir projekto dalyviai. Viešinamoji informacija – kvietimai, įvykusios veiklos ar rezultatai – skelbiami skiltyje „**Naujienos**“.